สวัสดีค่ะ หนูอายุ20กว่าค่ะ ปกติเป็นคนถ่ายยากอยู่แล้ว แต่ช่วงนี้กำลังลดน้ำหนัก แต่ลดด้วยวิธีที่ไม่ค่อยดีเท่าไหร่คืออดอาหาร(กินบ้างนิดหน่อยเช่นมันฝรั่งต้มวันละ1ลูก) แล้วพอทานแบบนี้ติดๆกันหลายวันมันก็ไม่ถ่ายค่ะ ก็ไม่ได้กังวลเรื่องไม่ถ่ายเท่าไหร่นะคะเพราะเข้าใจว่าไม่มีอะไรเข้าไป แต่ที่กังวลคือถ้าเราไม่ได้ทานอาหารที่มีกากเลยจนร่างกายไม่ถ่ายเป็นอาทิตย์หรืออาทิตย์กว่า จะมีผลเสียหรืออันตรายอะไรมั๊ยคะ แล้วถ้ากลับมากินตามเดิมระบบขับถ่ายก็จะกลับมาเป็นปกติมั๊ยคะขอบล่วงหน้าสำหรับคำตอบค่ะ
สวัสดีค่ะ อาการไม่ถ่ายติดกัน 1อาทิตย์น่าจะมีภาวะท้องผูกซึ่งมักเกิดจากสาเหตุเช่น การรับประทานอาหารที่มีกากใยน้อยหรือดื่มน้ำน้อย สาเหตุอื่นๆเช่นโรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำ เป็นต้นแนะนำการปรับพฤติกรรมด้วยการรับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป เน้นรับประทานผัก ผลไม้ และธัญพืช หลีกเลี่ยงการดื่มแอลกอฮอล์และการสูบบุหรี่แต่หากปรับพฤติกรรมแล้วยังไม่ดีขึ้น ควรไปพบแพทย์ทางเดินอาหารเพื่อตรวจร่างกายเพิ่มเติมค่ะ ว่ามีโรคหรือภาวะอื่นๆที่ทำให้ท้องผูกนอกเหนือไปจากเรื่องของอาหารหรือเปล่า